נמל התעופה הבין-לאומי מוחמד החמישי

נמל התעופה הבין-לאומי מוחמד החמישי (בערבית: مطار محمد الخامس الدولي; בצרפתית: Aéroport international Mohammed V) הוא נמל תעופה המשרת את העיר קזבלנקה במרוקו, והוא ממוקם 30 ק"מ דרומה מקזבלנקה. עם כמעט 7.25 מיליון נוסעים ב-2010, הוא נמל התעופה העמוס ביותר במרוקו. נמל התעופה נקרא על שם מלך מרוקו מוחמד החמישי. בשנת 2018 נבחר למחזיק בתואר 'נמל התעופה הטוב באפריקה'. בשדה התעופה שני מסלולי טיסה מקבילים באורך של 3,720 מטרים כל אחד. היסטוריה נמל התעופה נבנה לראשונה בשנת 1943 על ידי ארצות הברית במלחמת העולם השנייה על מנת לשמש שדה תעופה עזר לנמל התעופה "אנפה" הקרוב לקזבלנקה. ביוני 2026 במסגרת פרסום האסטרטגיה הלאומית של מרוקו לפיתוח תשתיות התחבורה האווירית, מקדמת ממשלת מרוקו פרויקט תשתית רחב היקף להקמת טרמינל נוסעים חדש בנמל התעופה. עם השלמתו, צפוי המתקן החדש להיות טרמינל הנוסעים הגדול ביותר ביבשת אפריקה. מטרתו המרכזית של הפרויקט היא הגדלת קיבולת הנוסעים של נמל התעופה, הגברת היעילות התפעולית והפחתת העומסים בטיסות הבינלאומיות ובטיסות הפנים. התוכנית כוללת שילוב טכנולוגיות ניהול ובידוק מתקדמות לקיצור זמני ההמתנה, לצד שדרוג מערכי הביטחון והלוגיסטיקה בהתאם לסטנדרטים הבינלאומיים. מהלך זה נועד לבסס את מעמדה של קזבלנקה כמרכז תעופה בינלאומי (Hub) וכשער חיוני המקשר בין אפריקה, אירופה, המזרח התיכון והיבשות אמריקה, תוך ניצול מיקומה הגאוגרפי של המדינה. מעבר להיבט התעופתי, הפרויקט צפוי להוות מנוע צמיחה כלכלי באמצעות יצירת אלפי מקומות עבודה בשלבי הבנייה וההפעלה, וכן לעודד השקעות זרות בענפי התיירות, התחבורה והשירותים בממלכה. טיסות לישראל וממנה החל מ-13 במרץ 2022, מפעילה רויאל אייר מרוק קו בין נמל התעופה לתל אביב בתדירות של 4 טיסות שבועיות. תאונות ותקריות ב-1 באפריל 1970 התרסק מטוס נוסעים של רויאל אייר מרוק מדגם קרוול בעת שהתקרב לנמל התעופה הבינלאומי מוחמד החמישי. 61 נוסעים מסך 82 הנוסעים ואיש צוות נהרגו. ב-24 באוגוסט 1994 התרסק מטוס נוסעים של חברת רויאל אייר מרוק מדגם ATR-42 בדרך בעת שטס מאגאדיר לנמל התעופה הבינלאומי מוחמד החמישי. כל 40 הנוסעים ו-4 אנשי הצוות נהרגו בתקרית. גלריה קישורים חיצוניים אתר האינטרנט הרשמי של נמל התעופה הבין-לאומי מוחמד החמישי הערות שוליים